Ángela Grassi

Àngela Grassi i Techi (1826ko abuztuaren 2a Bartzelona,  - Madril, 1883ko irailaren 17a) joera historikoak zituen Erromantizismoko idazlea, prentsa kolaboratzailea eta aldizkarien zuzendaria izan zen.

 Biografia 
Bartzelonan bizi ziren guraso italiarrak zituenez bere jaioterriaren inguruko zalantzak daude. Bere aita Giovanni Grassi izan zen, artilleriako musikari nagusia, 1866an hila eta bere ama, Lucia Techi, 1857an Bartzelonan hila. Urte hartan bertan Madrilera joan zen bere anaiarekin batera, emakumeen prentsan aktiboki kolaboratzeko asmoz. Hastapenean Mesonero Romanos edo Hartzenbusch bezalako idazleen babesa jaso zuen.

1879an,Vicente Cuenca Sucherine kazetariarekin ezkondu zen. Hori dela eta, idazleari Grassi de Cuenca bezala ere ezaguna zen.

 Prentsarako kolaborazioak 
1867an bere anaiak El Correo de la Moda aldizkaria erosi zuen, . mendeko emakumezko argitalpenik ospetsuena, grabatuak, brodatuen marrazkiak, pianorako musika-partiturak... eskaintzen zituena, Carolina Coronado, Gaspar Núñez de Arce, Pilar Sinués edo Carlos Frontauraren kolaborazioarekin. Angela Grassik zuzendu zuen, eta edukia berritu zuen.

Prentsan kolaboratzen ere jarraitu zuen, bere nobela herrikoi batzuk argitaratuz adibidez Los opiniones del mundo (1882-1884) edo El favorito de Carlos III (1884-1887). 

Partehartzea oso aktiboa izan zuen hainbat argitalpenetan, besteak beste Badajozen Carolina Coronadok zuzentzen eta inspiratzen zuen El Pensamiento, edota Bartzelonan argitaratzen zen Revista de Cataluña.

 Literatura-lana 
Bere literatur lana oso anitza eta kutsu erromantiko argikoa da. Lehen lanetan antzerki-drama eta poesia lantzen ditu, genero erromantikoak bikaintasunagatik. Hirurogeiko hamarkadaren hasieran, Madrilen, ia narratiba bakarrik landu zuen (ohitura-eleberria, eleberri historikoa, kontakizun hezigarria...). Genero horrek ospea hartu zuen, eta balio hezitzailea, morala eta erabilgarria aurkitu zuen.

Gaiari dagokionez, Grassik garai historiko eta elezaharretako irakaskuntza moralerako eredu baliagarriak bilatzen ditu, betiere literatur aberastasun handiz hornitua. Aurrerabidea defendatu arren, gizakiaren desespiritualizazioaren aurrean halako fidagaiztasun moduko zerbait du. Horrek bere obrari erlijio-sentimenduaren defentsa, balio moral kontserbadoreak eta bere garaiko gizartearen eskema hierarkikoaren onarpena txertatzera darama.

 Eleberriak 
 El heroísmo de la amistad o Los Condes de Rocaberti (Bartzelona, 1842)

 Un episodio de la guerra de los Siete Años (Bartzelona, 1849) 
 El bálsamo de las penas. Ohitura-nobela (Madril, 1863) 
 El lujo (Madril, 1865)
 El camino de la dicha (Madril, 1866) 
 Las riquezas del alma (Real Academia Españolak saritua, Madril, 1866) 
 Los que no siembran no cogen (Madril, 1866) 
 La gota de agua (Madril, 1875, Rodríguez Cao saria) 
 El copo de nieve. Ohitura-nobela (Madril, 1876) 
 Marina. Narrazio historikoa (Madril, 1877) 
 El capital de la virtud. Ohitura-nobela (Valentzia, 1877) 
 La dicha de la tierra. Nobela historikoa (Madril, 1881) 
 Los juicios del mundo. Ohitura-nobela (El Correo de la Moda, 1882-1884) 
 El favorito de Carlos III. Nobela historikoa. (1884-1887)
 El lujo. Ohitura-nobela (Palma, 1886) 
 El último rey de Armenia 
 Espigas y amapolas;
 La paloma del diluvio.

 Antzezlanak 
 Lealtad a un juramento, o Crimen y expiación (Bartzelonako Teatre de la Santa Creu antzokian 1842an estreinatutako drama)
 León ó los dos rivales 
 Amor y orgullo 
 Los últimos dies de un reinado 
 Il proscritto di Altemburgo, drama lirikoa Carles Grassi anaiak jarri zion musika

 El principe de Bretaña drama.

 Bestelakoak 
 Poesías (Madril, 1851) 
 Manual de urbanidad para uso de la juventud de ambos sexos (Madril, 1862)
 El primer año de matrimonio. Cartas a Julia (Bartzelona, 1877)
 El ángel del hogar. Estudios morales acerca de la mujer.  (Madril, 1874) 
 Palmas y laureles. Lecturas instructivas (Bartzelona, 1884, kontaketa didaktikoak, testuliburu gisa onartua Venezuelan)
 Cuentos pintorescos (Bartzelona, 1886).

 Erreferentziak 

Kategoria:1883ko heriotzak
Kategoria:Madrilen hildakoak